stanford-oval/wikipedia huggingface dataset:
Elisa Open Suomi 1
Avoimet karsinnat

Elisa Open 1:een pidettiin kahdet avoimet karsinnat. Näistä karsinnoista neljä parasta joukkuetta pääsi lohkovaiheeseen. Ensimmäiseen karsintaan osallistui 40 joukkuetta, joista HEDGEHOGZ ja SAWO pääsivät läpi. Toiseen karsintaan osallistui 24 joukkuetta, joista myllysuola ja TMVG pääsivät läpi.
Runkosarja

Runkosarjaan otettiin neljä joukkuetta kutsulla: Conquer Gaming, HAVU, KOVA, ja OMAPELI. Runkosarja oli kahdeksan joukkueen paras kahdesta -täyskierrosturnaus. Kaksi parasta joukkuetta jatkoivat suoraan välieriin.
Runkosarja > Sarjataulukko

|  Joukkue   |  O |  V |  T |  H |  VE     |  HE  |  EE    |  P  |
| --- | --- | --- | --- | --- | --- | --- | --- | --- |
|  HAVU  | 7 | 6 | 1 | 0 | 170 | 95 | +75 | 13 |
| KOVA  | 7 | 5 | 1 | 1 | 164 | 130 | +34 | 11 |
| Conquer Gaming  | 7 | 4 | 1 | 2 | 157 | 137 | +20 | 9 |
| SAWO  | 7 | 2 | 3 | 2 | 184 | 197 | -13 | 7 |
| OMAPELI  | 7 | 2 | 2 | 3 | 177 | 210 | -33 | 6 |
| TMVG  | 7 | 2 | 1 | 4 | 184 | 216 | -32 | 5 |
| myllysuola  | 6 | 1 | 1 | 4 | 156 | 190 | -34 | 3 |
| HEDGEHOGZ  | 4 | 1 | 0 | 3 | 118 | 135 | -17 | 2 |
Runkosarja > Ottelut

| Kotona \ Poissa | CONQ | HAVU | HOGZ | KOVA | mylly | OMAP | SAWO | TMVG |
| --- | --- | --- | --- | --- | --- | --- | --- | --- |
| Conquer Gaming | — | 0–2 | W–FF | 1–1 | 2–0 | 2–0 | 0–2 | 2–0 |
| HAVU Gaming | 2–0 | — | W–FF | 2–0 | W-FF | 1–1 | 2–0 | 2–0 |
| HEDGEHOGZ | FF–W | FF–W | — | FF–W | 0–2 | 0–2 | 0–2 | 2–0 |
| KOVA Esports | 1–1 | 0–2 | W–FF | — | 2–0 | 2–0 | 2–0 | 2–0 |
| myllysuola | 0–2 | FF–W | 2–0 | 0–2 | — | 0–2 | 1–1 | 0–2 |
| OMAPELI | 0–2 | 1–1 | 2–0 | 0–2 | 2–0 | — | 1–1 | 0–2 |
| SAWO Esports | 2–0 | 0–2 | 2–0 | 0–2 | 1–1 | 1–1 | — | 1–1 |
| TOOMUCHVIDEOGAMES | 0–2 | 0–2 | 0–2 | 0–2 | 2–0 | 2–0 | 1–1 | — |
Lähde: Elisa Esports 
 *"W–FF", joukkueet HEDGEHOGZ ja myllysuola vetäytyivät turnauksesta
Värit: sininen = kotivoitto; keltainen = tasapeli; punainen = vierasvoitto.
Pudotuspelit

Pudotuspelit pelattiin 25.–27. helmikuuta single elimination -turnaustyylillä.
| 0 | 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 |
| --- | --- | --- | --- | --- | --- | --- | --- | --- | --- | --- | --- | --- | --- |
|   | Puolivälierät | Puolivälierät | Puolivälierät |   |   | Välierät | Välierät | Välierät |   |   | Loppuottelu | Loppuottelu | Loppuottelu |
 
|   |   |   |   |   |   | 2 |  HAVU | 2 |   |  |  |  |  |
|   | 6 |  SAWO | 0 |   |   | 4 |  OMAPELI | 1 |   |   |  |  |  |
|   | 4 |  OMAPELI | 2 |   |   |   |   |   |   |   | 2 |  HAVU | 0 |
|   |   |   |   |   |   |   |   |   |   |   | 3 |  KOVA | 2 |
|   |   |   |   |   |   | 3 |  KOVA | 2 |   |   |  |  |  |
|   | 1 |  Conquer Gaming | 2 |   |   | 1 |  Conquer Gaming | 1 |   |  |  |  |  |
|   | 8 |  TMVG | 0 |   |  |  |  |  |  |  |  |  |  |
Aiheesta muualla

Turnauksen Liquipedia sivu (englanniksi)
Elisa Open Suomen kaudet
Elisa Open Suomi 1 | Elisa Open Suomi 2 | Elisa Open Suomi 3 | Elisa Open Suomi 4 | Elisa Open Suomi 5 
 Elisa Open Suomi 6 | Elisa Open Suomi 7 | Elisa Open Suomi 8 | Elisa Open Suomi 9
Edward Daniel Clarke

Edward Daniel Clarke
Edward Daniel Clarke (5. kesäkuuta 1769 Willingdon, Sussex – 9. maaliskuuta 1822 Lontoo) oli englantilainen kivennäistieteilijä ja tutkimusmatkailija.
Clarke kävi alkeiskoulunsa Tonbridgessä. Vuonna 1786 hän pääsi opiskelemaan Jesus Collegeen Cambridgen yliopistoon, josta hän valmistui 1790, ja ryhtyi Henry Tuftonin kotiopettajaksi. Vuonna 1792 hän lähti lordi Berwickin seuralaisena matkalle Eurooppaan. He kävivät Saksassa, Sveitsissä ja Italiassa, missä Clarke asettui Napoliin lähes kahdeksi vuodeksi. Palattuaan Englantiin kesällä 1794 hän toimi kotiopettajana useissa perheissä.
Vuonna 1799 Clarke lähti pitkälle matkalle yhdessä entisen oppilaansa herra Crippsin kanssa. He kulkivat halki Norjan ja Ruotsin ja kävivät aina Enontekiöllä saakka. Täällä Clarke vieraili Enontekiön kirkkoherran Erik Grapen luona. Vain päivää myöhemmin pappilassa vieraili myös toinen kaukomatkaaja, Giuseppe Acerbi, joka ei ehtinyt tavata Clarkea, jonka matka jatkui Suomen halki Pietariin, ja sieltä edelleen Krimin niemimaalle, Konstantinopoliin, Rodokselle, Egyptiin ja Palestiinaan. Täältä he suuntasivat Kreikkaan, josta he Konstantinopolin kautta palasivat Euroopan halki Englantiin 1803.
Clarke sai opettajan viran Cambridgessä ja 1808 hänet nimitettiin yliopiston mineralogian professoriksi. Hän harrasti myös kemiaa. Vuonna 1817 hänet valittiin yliopiston kirjastonhoitajaksi. Hän oli yksi Cambridge Philosophical Societyn perustajista 1819.
Teoksia

Testimony of Authors respecting the Colossal Statue of Ceres in the Public Library, Cambridge (1801–1803)
The Tomb of Alexander, a Dissertation on the Sarcophagus brought from Alexandria, and now in the British Museum, (1805)
A Methodical Distribution of the Mineral Kingdom, (Lewes, 1807)
A Description of the Greek Marbles brought from the Shores of the Euxine, Archipelago and Mediterranean, and deposited in the University Library, Cambridge (1809)
Travels in various Countries of Europe, Asia and Africa, (1810–1819).
Matka Suomen halki Pietariin 1799 : Edward Daniel Clarken matka Suomessa talvella 1799–1800; suomentanut sekä johdannolla ja selityksin varustanut Jorma Ojala. WSOY 1990
Matka Lapin perukoille 1799 : Edward Daniel Clarken matka Hampurin, Kööpenhaminan ja Tukholman kautta Tornioon ja Enontekiölle kesällä 1799 ;  suomentanut sekä johdannolla ja selityksin varustanut Jorma Ojala. Ideanova, Lahti 1997
Aiheesta muualla

Merkillinen Pyppon (Piipponen) ja muuta ennen tuntematonta 100 vuoden takaa, Suomen Kuvalehti, 09.02.1935, nro 6, s. 8, Kansalliskirjaston digitaaliset aineistot
| Auktoriteettitunnisteet  |
| --- | --- |
Kansainväliset:  FAST  ISNI  VIAF  WorldCat 
Kansalliset:  Norja  Espanja  Saksa  Israel  Suomi (KANTO)  Yhdysvallat  Ruotsi  Australia  Kreikka  Alankomaat  Puola  Vatikaani 
Tieteilijät:  International Plant Names Index 
Taiteenala:  ULAN 
Henkilöt:  Archaeology Data Service  Deutsche Biographie  DDB  Trove  Kansallisbiografia  Biografiskt Lexikon  Biografiasampo 
Muut:  SNAC  IdRef 
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.
Käännös suomeksi
Severi Sievinen

| Severi Sievinen |
| --- | --- |
 Severi Roope Puhakan esittämänä.
Näyttelijä(t):  Sisu Koukkula (2009–2010) Rufus Rusanen (2011–2016) Roope Puhakka (2016–2021, 2025–)
Kesto:  2009–2015, 2015–2021, 2025–
Ensi- esiintyminen:  Osa 1771: Peppi vanhenee huomiosta vuosilla (31. elokuuta 2009)
Henkilötiedot
Koko nimi:  Severi Rikhard Sievinen
Status:  sinkku
Ammatti:  opiskelija
Sukupuoli:  mies
Kotipaikka:  Helsinki
Asuinpaikka:  Tallinna
Suhteet
Vanhemmat:  Paula Sievinen (kuollut) Eero Vanala (biologinen-isä, kuollut) Lasse Sievinen (kasvatti-isä)
Sisarukset:  Katri Sievinen (siskopuoli)  Heli Sievinen (siskopuoli) Annika Sievinen (siskopuoli, kuollut)  Jiri Viitamäki (kasvattivelipuoli, serkku)
Isovanhemmat:  Anni Vatanen Eeron isä
Tädit ja sedät:  Aaro Vaalanne  Armi Viitamäki Leo Sievinen (setäpuoli, kuollut)
Sisarusten lapset:  Nella Tamminen (kasvattivelipuolen tytär, serkun tytär)   Magnus Mustavaara (kasvattivelipuolen poika, serkun poika)
Serkut:  Joonatan Sievinen (serkkupuoli)  Jere Sievinen (serkkupuoli)  Satu Sievinen (serkkupuoli)   Leo Sievinen (serkkupuolen poika)  Linda Eerikäinen  Viola Angervuo (serkun tytär)  Nadja Tamminen Ilo Angervuo (serkun lapsenlapsi)
Infobox OKNimi-testi OK: 
Severi Rikhard Sievinen (ent. Lepistö, es. Sisu Koukkula 2009–2010, Rufus Rusanen 2011–2016, Roope Puhakka 2016–2021, 2025–) on kuvitteellinen hahmo televisiosarjassa Salatut elämät.
Perhe

Severi Sievinen on Paula Sievisen ja Eero Vanalan poika. Severin biologinen isä Eero ei ehtinyt nähdä lastaan ennen kuolemaansa. Lasse Sievinen on kuitenkin pitänyt Severiä omana lapsenaan vaikkei tämän biologinen isä olekaan. Katri, Heli ja edesmennyt Annika ovat Severin siskopuolia. Jiri Viitamäki on Severin serkku, mutta Severi pitää häntä veljenään. Severillä on myös serkkuja, Linda Eerikäinen ja Anton Helenius, setänsä Aaro Vaalanteen puolelta. Severin kummit ovat Panu ja Iiris Kaukovaara, joista Iiristä ei ole nähty vuoden 2010 jälkeen.
Elämä Pihlajakadulla > Ennen syntymää

Paulan odottaessa Severiä hän seurusteli vielä tämän biologisen isän, Eero Vanalan kanssa. Eeron mielenterveys kuitenkin horjui ja hän alkoi nähdä näkyjä kaksoisveljestään Aarosta, joka oli piinannut häntä koko tämän elämän ajan. Eero hautasi raskaana olevan Paulan verstaansa lattian alle ”suojaan Aarolta”. Paulan entinen puoliso Lasse Sievinen kuitenkin löysi Paulan ja pelasti tämän. Eero kuoli kahvila Kentaurin räjähdyksen jälkeen sairaalassa eikä ehtinyt nähdä poikansa syntymää. Lasse toimi lapsen isänä ja lupasi kasvattaa pojan omanaan.
Elämä Pihlajakadulla > Tutustuminen biologiseen isoäitiin

Varttuessaan Severi tutustui Joonatan Sievisen sosiaalityöntekijään Anni Vataseen. Anni ystävystyy Sievisten kanssa, ja pian hän paljastui Severin Biologisen isän Eeron äidiksi eli Severin isoäidiksi. Tämän jälkeen Lasse kielsi Annia tapaamasta Severiä, mutta Anni houkutteli pojan luokseen tekstiviesteillä. Sieviset lähtevät Annin perään, mutta takaa-ajon päätteeksi Anni ajoi Severi kyydissään sillalta alas jokeen, ja Lasse, Paula sekä Joonatan törmäävät sillalla olevaan tietyöromuun.
Severin kuolleeksi luultu setä Aaro pelastaa Severin pois uppoavasta autosta jonka seurauksena Severi menettää muistinsa ja Aaro uskottelee olevansa hänen isänsä. Vaikka pojan muisti alkaa palautua, Aaro ei päästä häntä lähtemään. Anni alkaa katua Severin kaappaamista ja yrittää palauttaa pojan takaisin tämän vanhemmille, mutta Aaro estää heidän lähtönsä. Anni paljastaa Severin olinpaikan Paulalle, jota Aaro yrittää houkutella karkureissulle Ruotsiin. Poliisi, Lasse sekä Ismo Laitela kuitenkin pysäyttävät karkulaiset. Aaro pakenee poliiseilta, ja Sieviset palaavat kotiin.
Elämä Pihlajakadulla > Äidin mielenterveysongelmat ja kuolema

Kun Paula alkoi kokea mielenterveysongelmia ja pakeni sen seurauksena Pihlajakadulta päätti Lasse lähteä etsimään häntä ulkomailta. Severi jäi asumaan siksi ajaksi Ismo Laitelan ja Liisa Salon kanssa. Vanhempiaan ikävöivä Severi sai Lassen palaamaan kotiin valehtelemalla että Ismo löi häntä. Tämän jälkeen Lasse päätti jättää Paulan etsinnät poliisille ja lopulta vuoden päästä Paula palasi takaisin kotiin.
Katariina Mäkelän hyväntekeväisyystansseissa Paula saa osuman luodista ja vajoaa koomaan. Hengityskoneet kytketään pois, jotta Jirin tytär Nella Tamminen saisi Paulan sydämen. Severi ei aluksi tahdo olla tekemisissä Nellan kanssa, mutta myöhemmin kaksikko ystävystyy. Äitinsä kuoleman jälkeen Severi alkaa ikävöidä isäkseen luulemaansa Aaroa ja päättää etsiä tämän käsiinsä Aaron päiväkirjan avulla.
Elämä Pihlajakadulla > Suhde Violaan

Severi tutustuu Aaron tyttärentyttäreen Viola Heleniukseen Instagram-sovelluksen kautta. Yhtenä Violan vierailun aikana Severi loukkaa Violaa, minkä seurauksena Viola väittää veljelleen Antonille, että Severi oli houkutellut hänet huoneeseensa ja laittanut kätensä Violan paidan alle. Yhteenotosta alkaa ikävä koston kierre, mutta myöhemmin pari kuitenkin sopii riitansa ja alkaa seurustella. Sittemmin Severille paljastuu, että Violalla on salasuhde Benjamin Taalasmaahan, mutta kostoyritysten ja riitelyn jälkeen pari palaa yhteen.
Kun Aaro tulee koululuokkaan pitämään puheen kiusaamisesta, hän paljastaa samalla olevansa Violan isoisä ja Severin ”isä”. Kiusaajat alkavat kutsua Severin ja Violan suhdetta insestiksi. Benjaminin kanssa vietetyn saunaillan aikana Severi toteaa ”Monican olevan parempi sängyssä”, minkä Viola kuulee ja mikä lopulta johtaa parin eroon.
Suhteet

Viola Angervuo suhde, päättynyt
Nella Tamminen yksipuolinen ihastus Severiin, päättynyt
Anna Ihalainen suhde, päättynyt
Monica Mustavaara ihastus Monican puolesta, päättynyt
Cindy Rintala yhden illan juttu, päättynyt
Chongqinginkoira

| Chongqinginkoira |
| --- | --- |

Avaintiedot
Alkuperämaa:   Kiina
Määrä:  Suomessa 10
Rodun syntyaika:  200 eaa. – 200 jaa.
Alkuperäinen käyttö:  villisian ja kaniinin metsästys
Nykyinen käyttö:  vahti- ja seurakoira
Elinikä:  18 vuotta
Muita nimityksiä:  Chinese Chongqing Dog
FCI-luokitus:  ei FCI-rotu CKU: ryhmä 2
Ulkonäkö
Paino:  uros 20–25 kg, narttu 15–20 kg
Säkäkorkeus:  uros 40–45 cm, narttu 35–40 cm
Väritys:  punainen (usein mustalla maskilla) tai musta
Chongqinginkoira (kiin.: 重庆犬; pinyin: Chóngqìng quǎn) on kiinalainen koirarotu, joka on hyväksytty roduksi kansallisesti Kiinan kennelunionissa (China Kennel Union, CKU). Sillä ei ole vielä FCI:n tunnustusta, mutta prosessi sitä varten on jo vireillä. Lisäksi sillä on Hollannin Kennelliiton tunnustus virallisena rotuna.
Ulkonäkö

Chongqinginkoira muistuttaa bokserin ja thai ridgebackin risteytystä (ei kuitenkaan polveudu kummastakaan), mutta näistä poiketen sillä on täysin omanlainen häntä, väritys ja karvapeite.lähde? Kallo on korvien välistä tasainen, ja sen yläosassa on ryppyjä. Kuono on neliömäinen, vahva, leveä koko pituudestaan ja selkeästi kalloa lyhempi; siinä on myös kohtalaisen selvästi erottuvat poimut. Silmät ovat soikeat, kohtalaisen suuret, hieman ulkonevat (olematta kuitenkaan koskaan liioitellut); väriltään pähkinän- tai tummanruskeat. Korvat ovat kolmionmuotoiset, keskikokoiset, pystyt ja eteenpäin kallistuneet.
Karva on lyhyttä ja erittäin karheaa. Väritys on joko punainen (vaihdellen vaaleasta tummaan) tai musta. Urokset ovat yleensä 40–45 cm ja nartut 35–40 cm korkeita. Urokset painavat 20–25 kg ja nartut 15–20 kg.lähde?
punainen maskilla
musta
Luonne ja käyttäytyminen

Chongqinginkoira on yleensä hyvä perhe- ja seurakoira. Sen sanotaan kuitenkin suhtautuvan vieraisiin varautuneesti, ja aistiessaan pelon se valmistautuu toimimaan ja hyökkäämään, jos tulija tekee väärän liikkeen tai epäilyttävän toiminnon. Se siis voi olla omistajaansa ja perhettään kohtaan suojeleva, mutta mikäli vieras on ystävällinen ja omistaja on paikalla, koira kunnioittaa kävijää.
Alkuperä

Chongqinginkoira on harvinainen rotu, joka on kotoisin Chongqingin kaupungista, sekä Itä-Sichuanin vuoristoalueelta. Se on muinainen, luonnollinen rotu, jonka sanotaan olleen olemassa 2 000 vuotta Han-dynastian ajoista lähtien. Sen muinaiset edeltäjät olivat paikallisrotuja Dazhun, Guananin, Hechuanin, Lingshuin ja Yongchuanin alueilta. Näitä paikallisia koiria alettiin myöhemmin kutsua yhteisellä nimityksellä, chongqinginkoira. Kyseinen koiratyyppi oli aikanaan Chongqingissä yleinen.
Vuonna 2000 arkeologit löysivät Chongqingiin kuuluvalta Jiangbein alueelta suuren hautausmaan, joka ajoittui läntiseen Han-dynastiaan. Haudoista löytyi paikallisia koiria esittäviä patsaita, joista osan tarkoituksena oli suojella jalosukuisten perheiden sieluja kuoleman jälkeen.
Alun perin chongqinginkoiraa käytettiin villisian ja kaniinin metsästykseen, mutta nykyisin se vartioi perheitä ja näiden omaisuutta.lähde? Kiinan kansantasavallan perustamisen jälkeen sen populaatiokoko väheni rajusti, koska sillä ei urbanisaation jälkeen enää ollut käyttöä perinteisessä tehtävässään, ja ihmiset pitivät sitä enää vain maaseudulla. 1970-luvulla chongqinginkoira onnistuttiin elvyttämään, ja siitä tuli kotikaupungissaan suosittu käyttökoira.
Alkuperä > Historia Euroopassa

Euroopassa on vuodesta 2019 toiminut järjestö European Chongqing Dog Club. Kasvattajia on ainakin Alankomaissa, Itävallassa ja Romaniassa.
Tiettävästi ensimmäinen Kiinan kennelliiton (CKU) dna-varmentama chongqinginkoira (nimeltään Tyyne) tuotiin Suomeen vuonna 2019. Se sai pian suuren pentueen ja myös pentujen perimä dna-varmennettiin, jolloin tämän koirarodun testattujen edustajien yksilömäärä nousi Suomessa noin kymmeneen.
Terveys

Rodulla ei ole tunnettuja sairauksia, koska sisäsiitosta ei ole esiintynyt.lähde? Ohuen karvapeitteen vuoksi joillakin yksilöillä on kuitenkin iho-ongelmia. Odotettava elinikä on 18 vuotta. Erityisempää harjausta ei tarvita, koska koira on lyhyt- ja sileäkarvainen.
Aiheesta muualla

Chongqing Dog - 重庆狗 (Arkistoitu – Internet Archive) (englanniksi)(kiinaksi) (cku.org.cn)
CQdogs.com (Arkistoitu – Internet Archive)
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Chinese Chongqing Dog
Punainen yksilö näyttelyssä.
Käännös suomeksi
João Moutinho

| 0 | 1 | 2 | 3 |
| --- | --- | --- | --- |
 João Moutinho vuonna 2018.
Henkilötiedot
Koko nimi: João Filipe Iria Santos Moutinho
Syntymäaika: 8. syyskuuta 1986 (ikä 38)
Syntymäpaikka: Portimão, Portugali
Pelipaikka: keskikenttäpelaaja
Pituus: 170 cm
Seura
Seura: Braga
Junioriseurat
1994–1999: Portimonense
1999–2004: Sporting
Seurat
| Vuodet | Seura | O | (M) |
| 2004–2010 | Sporting | 163 | (21) |
| 2010–2013 | Porto | 83 | (4) |
| 2013–2018 | Monaco | 158 | (9) |
| 2018–2023 | Wolverhampton | 175 | (5) |
| 2023– | Braga | 0 | (0) |
Maajoukkue
| 2003 | Portugali U17 | 15 | (0) |
| 2004 | Portugali U18 | 5 | (0) |
| 2004 | Portugali U19 | 4 | (1) |
| 2005–2007 | Portugali U21 | 17 | (2) |
| 2005– | Portugali | 146 | (7) |
 Seurajoukkueuran tilastot kattavat vain kansalliset sarjat, päivitetty 1. heinäkuuta 2023.  Maajoukkueuran tilastot päivitetty 1. heinäkuuta 2023.
| Mitalit> Maa:   Portugali.Miesten jalkapallo.EM-kilpailut  | Mitalit> Maa:   Portugali.Miesten jalkapallo.EM-kilpailut  | Mitalit> Maa:   Portugali.Miesten jalkapallo.EM-kilpailut  | Maa:   Portugali> Miesten jalkapallo. |
| --- | --- | --- | --- |
|  Kultaa | Ranska 2016 |  |  |
|  Pronssia | Ukraina/Puola 2012 |  |  |
| Maanosaliittojen cup  | Maanosaliittojen cup  | Maanosaliittojen cup  |  |
|  Pronssia | Venäjä 2017 |  |  |
João Filipe Iria Santos Moutinho (s. 8. syyskuuta 1986 Portimão, Faron piiri, Portugali) on portugalilainen jalkapalloilija. Hän on edustanut kotimaansa seurojen lisäksi ranskalaista Monacoa kausina 2013–2018 ja englantilaista Wolverhampton Wanderersia kausina 2018–2023. Moutinho on 170 senttimetriä pitkä, ja hänen pelipaikkansa on keskikentän keskellä tai oikealla laidalla, usein hyökkäävässä roolissa.
Seurajoukkueura > Alkuvaiheet

Moutinho on Sportingin oma kasvatti, ja häntä pidetään lupaavimpana seuran juniorikoulun tuotoksena sitten Cristiano Ronaldon. Hän teki ensiesiintymisensä Sportingin edustusjoukkueessa kauden 2004–2005 harjoitusotteluissa. Hän kuitenkin palasi ennen kauden alkua takaisin junioirijoukkueeseen, jossa pelasivat muun muassa Portugalin nykyiset tähdet Miguel Veloso ja Nani.
Seurajoukkueura > Sporting (2004–2010)

Vuoden 2005 alussa Moutinho nostettiin edustusjoukkueeseen Portugalin Cupin otteluun, jossa hän teki virallisen ensiesiintymisensä edustusjoukkueessa. Hän sai numerokseen 28, joka oli käytössä Cristiano Ronaldolla ennen kuin hän siirtyi Manchester Unitediin. Hän nousi nopeasti joukkueen runkopelaajaksi, ja näin saavutti myös kannattajien suosion. Ensimmäisen kauden päätteeksi hän sai vuoden tulokkaan palkinnon ja häntä ylistettiin useissa lehdissä.
Toisella kaudellaan Moutinholle kertyi peliaikaa, kun hän oli koko liigan ainoa pelaaja, joka oli pelannut kauden kaikissa pääsarjaotteluissa täydet minuutit. Kauden päätteeksi Sporting sijoittui toiseksi, Porton vietyä mestaruuden seitsemän pisteen erolla. Ensimmäisen maalinsa edustusjoukkueessa hän teki kauden viimeisessä ottelussa Sporting Bragaa vastaan. Voitto Bragasta varmisti lissabonilaisten pääsyn seuraavan kauden Mestarien liigaan.
Kesällä 2006 Ricardo Sá Pinton lähdettyä joukkueesta Moutinho nousi joukkueen varakapteeniksi vasta 19 vuoden iässä. Seuraavalla kaudella hän nousi joukkueen kapteeniksi, Custódion, Ricardon ja Marco Caneiran siirryttyä toisiin seuroihin. Näin ollen hänestä tuli edustusjoukkueen historian toiseksi nuorin kapteeni. Häntä nuorempana kapteenina on toiminut vain Francisco Stromp.
Kauden 2007–2008 aikana Moutinho vakautti itsensä joukkueen historiaan yhtenä parhaimpana pelaajana, ja nousi myös maan pääsarjan eliittipelaajistoon. Hän onnistui pääsarjassa viidesti maalinteossa 30 ottelussa. Hän voitti Portugalin cupin 2007 ja 2008.
Seuraavalla kauden 2008–2009 alussa hän oli siirtohuhujen kohteena, mutta hylkäsi lopulta englantilaisseura Evertonin tarjouksen ja jatkoin näin kasvattajaseurassaan. Hän pelasi kauden aikana kolmea vaille täyden määrän (32) sarjaotteluita, kun joukkue sijoittui neljättä kertaa peräkkäin toiseksi. Mestarien liigassa hän teki ainoan maalinsa tappiollisessa neljännesvälieräottelussa saksalaista Bayern Münchenia vastaan. Sporting putosi jatkosta lopulta yhteismaalierolla 1–12.
Seurajoukkueura > Porto (2010–2013)

3. heinäkuuta 2010 monien kannattajien suureksi yllätykseksi useat tiedotuslähteet ilmoittivat Moutinhon tehneen sopimuksen toisen portugalilaisjätti Porton kanssa. Seuraavina päivinä siirto sai vahvistuksen ja siirtokorvaukseksi Sportingille maksettiin 11 miljoonaa euroa sekä osana kauppaa puolustaja Nuno Coelho matkasi myös lissabonilaisseuraan. Porton sai omistukseensa näin 75 % pelaajanoikeuksista ja loput 25 % jäivät Sportingille.
Heti ensimmäisellä kaudellaan 2010–2011 hän kuului joukkueen avainpelaajiin ja pelasi lopulta kauden aikana yhteensä yli 50 virallista ottelua. Joukkue voitti maan pääsarjamestaruuden sekä cupin mestaruuden, jonka loppuottelussa se kaatoi Vitória de Guimarãesin. Kausi päättyi lopulta triplaan, kun Porto voitti vielä Eurooppa-liigan loppuottelussa Sporting Bragan.
19. helmikuuta 2013 Moutinho vei Mestarien liigan neljännesvälierien ensimmäisessä osaottelussa joukkueensa 1–0-johtoon Alex Sandron antamasta keskityksestä. Johtoasema kesti loppuun asti ja portugalilaisseura vei näin ensimmäisen osan nimiinsä. Toinen osaottelu päättyi kuitenkin vastustajajoukkue Málagan 2–0-kotivoittoon, mikä pudotti Porton jatkosta. Kausi 2012–2013 päättyi lopulta kolmatta kertaa peräkkäin pääsarjamestaruuteen.
Seurajoukkueura > Monaco (2013–2018)

24. toukokuuta 2013 Moutinho siirtyi yhdessä joukkuetoverinsa James Rodríguezin kanssa yhteissiirossa Monacoon. Heistä maksettiin yhteensä 70 miljoonan euron siirtokorvaus, josta 25 miljoonaa euroa on Moutinhosta maksettu osuus. Hän voitti Ligue 1:n mestaruuden kaudella 2016–2017. Hän pelasi Monacossa viiden kauden aikana kaikkiaan 158 Ligue 1:n ottelua, joissa teki yhdeksän maalia. Mestarien liigassa hän pelasi 27 ottelua ja teki yhden maalin.
Seurajoukkueura > Wolverhampton (2018−2023)

Moutinho siirtyi Englannin Valioliigaan nousseeseen Wolverhampton Wanderersiin 5,6 miljoonan euron siirtosummalla kesällä 2018. Hän pelasi seurassa debyyttikaudellaan kaikki 38 valioliigaottelua, joissa hän teki yhden ja syötti kahdeksan maalia. Toisella kaudellaan hän pelasi jälleen Valioliigassa 38 ottelua ja teki niissä yhden sekä syötti kuusi maalia. Eurooppa-liigassa Wolverhampton ylsi kaudella 2019–2020 puolivälieriin ja Moutinho pelasi kaikki kuusi karsintaottelua ja 11 varsinaisen liigan ottelua ja oli avauskokoonpanossa lukuun ottamatta ensimmäistä lohkovaiheen ottelua. Kaudella 2020–2021 Moutinho pelasi 33 valioliigaottelua ja teki niissä yhden sekä syötti yhden maalin. Kaudella 2021–2022 hän pelasi 35 valioliigaottelua, joissa hän teki kaksi maalia ja syötti yhden. Kaudella 2022–2023 hän pelasi 31 valioliigaottelua, joissa hän syötti kaksi maalia.